Legal Document

Category: 848

Text:
6. ΒΑΣΙΛΙΚΟΝ ΔΙΑΤΑΓΜΑ της 3/12 Σεπτ. 1956 Περί μειώσεως των εργοδοτικών εισφορών των καταβαλλομένων υπέρ του Ι.Κ.Α. επί των μισθών και ημερομισθίων των αναλογούντων εις την παραγωγήν προϊόντων υαλουργίας της κατηγορίας Μ΄ και χημικών προϊόντων και λιπασμάτων της κατηγορίας Ν΄ του εν ισχύϊ Τελωνειακού Δασμολογίου Εισαγωγής. Εν όψει του άρθρ. 5 του Νόμ. 2861/1954 «περί μέτρων ενισχύσεως της εξαγωγής βιομηχανικών και άλλων εγχωρίων προϊόντων». Άρθρον μόνον.-Εις περίπτωσιν εξαγωγής προϊόντων της υαλουργίας της κατηγορίας Μ΄ και χημικών προϊόντων και λιπασμάτων της κατηγορίας Ν΄ του εν ισχύϊ Τελωνειακού Δασμολογίου εισαγωγής η υπέρ του Ι.Κ.Α. καταβαλλομένη εργοδοτική εισφορά επί των μισθών και ημερομισθίων των αναλογούντων εις την παραγωγήν των εξαγομένων ανωτέρω προϊόντων εφ' όσον η φόρτωσίς των ήθελε πραγματοποιηθή μέχρι της 30ής Ιουνίου 1957, μειούται καθοριζομένη ίση προς το ποσόν της υπό των μισθωτών καταβαλλομένης τοιαύτης. 15Β.Γ.β.4-6 Μείωση Εισφορών